ועדת המשנה לנושא תשתיות התעופה האזרחית בישראל, הבין-לאומית והפנים-ארצית, כנסת 20, פרוטוקול מספר 1, 2016-03-08 14:15

יצחק וקנין: אנחנו ועדת המשנה לנושא תשתיות התעופה האזרחית בישראל, הבינלאומית והפנים ארצית.

יצחק וקנין: לפני שאני אפתח את דבריי, אני רוצה לדעת מי נמצא כאן ממשרד התחבורה ומרש"ת.

יצחק וקנין: רבותיי, הוועדה שאני עומד בראשה הייתה במתכונת הזאת גם בכנסת הקודמת לאור המצוקה האמיתית בהחלטות מסוימות שנתקבלו בשנים האחרונות שלדעתי – אמרתי את זה אפילו בצורה בוטה – מנותקות מהמציאות.

יצחק וקנין: אמרתי אז שלדעתי משרד התחבורה, או שנרדם בשמירה או שעניינו אותו דברים אחרים ולא נתן את תשומת הלב הראויה לנושא התשתיות בכלל.

יצחק וקנין: אם אני לוקח את ההחלטות שהתקבלו, והמשרד עמד בצד, אנחנו היינו אלה שהיו צריכים לעשות את המלחמה בנושא הזה.

יצחק וקנין: לצערי הייתי אומר שזה קצת הזוי.

יצחק וקנין: דווקא במדינה שלנו, וכולנו מבינים שיש מרחב אווירי קטן מאוד, הצבא לוקח חלק נכבד מהמרחב האווירי מכורח המציאות, אבל אי אפשר לדלג על כל המערכת שצריכה לתת מענה לתעופה האזרחית,.

יצחק וקנין: יש לנו את נתב"ג, לפי החלטת בית המשפט סוגרים את שדה דב ובאותה נשימה ממשיכים להרצליה וגם שם רוצים לסגור.

יצחק וקנין: אם יונה יהב היה יכול לסגור את חיפה, הוא היה סוגר גם את חיפה.

יצחק וקנין: אם אנחנו חושבים שהנכס הזה שנקרא שדות תעופה פנים ארציים שייכים לראש עיר או נתונים לגחמה של מישהו, טועה טעות חמורה.

יצחק וקנין: אמרתי את זה בדיונים הקודמים ואני אומר את זה בדיון הזה.

יצחק וקנין: לא יעלה על הדעת שמתקבלות החלטות ואתה מנסה לחבר אותן ולראות על מה מסתמכת ההחלטה.

יצחק וקנין: בדיונים הקודמים שאלתי שאלות קשות וגם אמרתי דברים קשים.

יצחק וקנין: איך סוגרים את שדה דב ולא נותנים מענה.

יצחק וקנין: מישהו אמר שיש מענה בנתב"ג אבל אני אומר לכם שלא היה מענה בנתב"ג לפחות אז, עת אמרנו את הדברים.

יצחק וקנין: נאמר כאן במפורש על ידי גיורא רום, אחר כך יואל פלדשו אמר את אותם דברים, שהמענה שיש בנתב"ג לא מספיק ובטח הוא לא יכול לקלוט את כל התעופה הפנים ארצית, לפחות לאילת וחזרה ממנה, שלא לדבר על ההשלכות על העיר אילת.

יצחק וקנין: את זה אמרנו בכל הדיונים.

יצחק וקנין: גם בשבוע שעבר התקיים דיון בוועדה לביקורת המדינה בנושא הזה ואמר מבקר המדינה את הדברים בצורה קשה ביותר.

יצחק וקנין: אני אומר את הדברים למשרד התחבורה.

יצחק וקנין: כנראה שתשתיות התעופה הפנים ארציות לא מעניינות אתכם.

יצחק וקנין: אני אומר את זה במלים קשות.

יצחק וקנין: הן לא מעניינות אתכם כיוון שאתם נותנים הסכמה לסגור.

יצחק וקנין: לסגירת שדה דב יש כבר החלטה של בית המשפט שלדעתי גם אותה אפשר לשנות.

יצחק וקנין: גם היום, אם המשרד יעמוד על רגליו, יכול להגיד שלא סוגרים את שדה דב.

יצחק וקנין: אפשר למצוא פתרון שלא יפגע בכל הנושא של הנדל"ן.

יצחק וקנין: אני אמרתי את דעתי על הנדל"ן גם בהרצליה.

יצחק וקנין: כל ההחלטה נופלת על נדל"ן ואני מתפלא איך המדינה כרגולטור, משרד התחבורה הוא זה שצריך לתת תשובות ברורות לדברים, הסכים כלאחר יד לסגור את שדה התעופה שדה דב בלי מחשבה מה יקרה עם העיר אילת.

יצחק וקנין: בנוסף, אתה לוקח את הרצליה, שם נעשית כל הכשרת הטייסים, וכולנו יודעים כמה טייסים חסרים היום.

יצחק וקנין: כאשר העברנו את חוק הטיס כאן, כולכם יודעים שאני ירדתי לשטח, הלכתי גם לבסיסי צה"ל וראיתי את הדברים מקרוב.

יצחק וקנין: רציתי לחוש את הדברים וגם לראות אותם בעין.

יצחק וקנין: הלכתי גם לשדה דב וגם להרצליה וראיתי את הדברים.

יצחק וקנין: חבר'ה, אני לא יודע אם אתם מודעים לדברים שהם בלתי אפשריים מבחינת כלי טיס.

יצחק וקנין: אם אין לך מכון בדק שיטפל במסוקים, אם אתם סוגרים את הרצליה, אתם צריכים להגיד מה אתם עושים עם המסוקים שנמצאים שם.

יצחק וקנין: לאן תיקחו אותם?

יצחק וקנין: מי שירצה לטוס לצפון הארץ, יצטרך לעלות בחיפה על מסוק?

יצחק וקנין: הוא כבר הגיע לחיפה ואין לו מה לחפש מסוק כי מהיכן הוא ייקח מסוק?

יצחק וקנין: גם אם המשטרה רוצה לעלות לאוויר, זה המצב.

יצחק וקנין: החלטות מנותקות מהמציאות.

יצחק וקנין: מי שמבין איך תעופה צריכה להתנהל לא יכול לנהל את הדבר הזה בצורה הזאת.

יצחק וקנין: בעוד חמש שנים כולנו נגלגל עיניים ונגיד שלא ראינו, לא שמענו, לא ידענו, אף אחד לא אמר את הדברים.

יצחק וקנין: אין היום אפשרות לסגור את הרצליה אם אין חלופה.

יצחק וקנין: אם אין חלופה שנותנת פתרון להכשרה, למכוני הבדק, לטיפול במסוקים, במסוקים זעירים, אין אפשרות לסגור.

יצחק וקנין: רבותיי, אם אתם רוצים לתת את השירות הזה בחוץ לארץ, אפשר, אין בעיה.

יצחק וקנין: הדברים האלה צריכים להיות ברורים למשרד התחבורה.

יצחק וקנין: גם ההתמהמהות של רש"ת – וכאן אני אומר דברים קשים – התניות, ניתן שיפוי שבעים אחוזים להרצליה, ניתן עוד שלוש שנים הארכה כדי שיוכלו לתפעל את המקום – רבותיי, הרצליה הייתה מתוכננת לו היו הולכים על פי התכנית האמיתית.

יצחק וקנין: מה שאני אומר – אני אתן אחר כך את רשות הדיבור – יכולים לומר אנשים שיושבים היום בהרצליה.

יצחק וקנין: על פי התכנית המקורית, הייתה תכנית להרחיב את שדה התעופה, לתת לו יותר אפשרויות מאשר האפשרויות בהן הוא נמצא היום.

יצחק וקנין: אבל מה עשו?

יצחק וקנין: בעיית הנדל"ן לא נפתרת במדינת ישראל.

יצחק וקנין: מי שיבוא לאזורים האלה, זה מישהו שיש לו הרבה כסף.

יצחק וקנין: מה עושים?

יצחק וקנין: מפעילים עלינו במסרונים ובכל מיני דרכים את התושבים שאומרים שיש רעש.

יצחק וקנין: חבר'ה, מי שטס ונוחת בהולנד, בגרמניה, בצרפת, בניו יורק יודע היכן הוא נוחת ושם בחלק מהמקומות אפילו יותר צפוף מאשר במדינת ישראל.

יצחק וקנין: אני אומר את זה באחריות.

יצחק וקנין: מחליטים לסגור, ולמה?

יצחק וקנין: כי מישהו מעדיף בניינים.

יצחק וקנין: המשאב הזה שהוא משאב של המדינה הפך להיות דבר שמתאדה בשנייה אחת.

יצחק וקנין: אתם כמשרד לדעתי לא מודעים או שמי שצריך לטפל בדבר הזה, לא שם לב לדברים והם עוברים לידו.

יצחק וקנין: אין שר שיגבה אותו ויגיד לו בשום פנים ואופן הוא לא מוכן שהשדה ייסגר אם אין לו חלופות ופתרונות.

יצחק וקנין: בעלת הנדל"ן משגעת את כולם.

יצחק וקנין: מי שעושה הצגה, מסיבת עיתונאים בכניסה לשדה דב, כאילו הדירות שהולכות להימכר שם יימכרו לזוגות צעירים חסרי דיור.

יצחק וקנין: אני מודיע לכם שזוג צעיר חסר דיור לא יקנה דירה באזור הזה כי הדירות שם יהיו במחירים מאוד גבוהים ולכן זה לא הפתרון.

יצחק וקנין: כך לגבי הרצליה.

יצחק וקנין: עושים שינוי לתכניות מתאר על חשבון שדה התעופה כאשר אפשר למצוא פתרונות אחרים.

יצחק וקנין: אני הייתי בשטח.

יצחק וקנין: אתם לא עובדים מספיק על הדברים האלה.

יצחק וקנין: זאת כנראה לא הרכבת ולא התחבורה שמוכנים להשקיע בה.

יצחק וקנין: אני אומר דברים קשים.

יצחק וקנין: אני אומר את הדברים כי בדרך כלל הכול מתאמת אחד לאחד.

יצחק וקנין: העניין הזה, כאשר מתקבלת החלטה על סגירת שדה דב ולאחר מכן הרצליה כשאין חלופה, זה בעייתי.

יצחק וקנין: נכון לרגע זה הוא בעייתי מאוד.

יצחק וקנין: זה שהדבר הזה הגיע לבית המשפט, מי שגיבה את מה שגיבה, זה מתוך כורח מציאות שנוצרה אבל אני בטוח שאם המשרד בשלב מסוים היה אומר את דברו והיה מבין את גודל הבעיה, הדבר הזה היה מגיע לבית המשפט בפאזה אחרת לגמרי והיה נעשה ניסיון למצוא פתרון גם לשדה דב וגם להרצליה.

יצחק וקנין: התכניות העתידיות עליהן מדברים לגבי דרום הארץ, לפיתוח שדות התעופה, לכל אחד מאתנו ברור עד כמה הדבר הזה הוא לא בטווח של השנתיים-שלוש הקרובות.

יצחק וקנין: יתרה מזאת.

יצחק וקנין: מה שקרה במלחמה האחרונה כאשר ירי על יהוד סגר את נתב"ג, היה צריך להדליק נורה עוד יותר אדומה במשרד התחבורה ובכל המערכות שצריכות לטפל בדבר הזה.

יצחק וקנין: היה צריך להבין שאם סוגרים לנו את שדה התעופה המרכזי שלנו, המדינה מנותקת.

יצחק וקנין: נתחיל לטוב מתוך שדות תעופה צבאיים?

יצחק וקנין: מה הפתרון?

יצחק וקנין: לא חשבנו לעומק איך אנחנו מוצאים לפחות עוד שדה תעופה אחד שייתן פתרון לנתב"ג.

יצחק וקנין: אני אומר דברים קשים.

יצחק וקנין: אני אומר לרש"ת ואני אומר למשרד התחבורה ולכל גורם שיש לו יד בדברים האלה.

יצחק וקנין: חברים, שדות התעופה הם לא משאב של ראש עיר כזה ואחר.

יצחק וקנין: נכון, זה איכות חיים ואיכות סביבה וכל אחד מאתנו רוצה איכות חיים וכל אחד מאתנו רוצה שיהיה פחות זיהום ופחות רעש, אבל יש מציאות אותה אנחנו צריכים להבין.

יצחק וקנין: יש לנו מצוקות והשאלה היא מה גובר על מה.

יצחק וקנין: במיוחד עם ריצת האמוק שלנו לפתרון בעיית הנדל"ן, כל שטח פנוי מנסים לפתור את הבעיה על חשבון תשתיות קיימות.

יצחק וקנין: חבר'ה, המצב הזה לא יכול להיות.

יצחק וקנין: לא יכול להיות.

יצחק וקנין: זה הדיון הראשון.

יצחק וקנין: אני מתכוון לקיים דיונים תכופים וסיורים בשטח.

יצחק וקנין: יש תכניות שרצות כרגע כחלופות ובטח המשרד יודע עליהן.

יצחק וקנין: יש חשיבה לגבי רמת דוד בצפון, יש את החלופה של נבטים בדרום וגם את עבדה, אבל אי אפשר להפקיר את מרכז הארץ, את המרכז האורבני הגדול ביותר.

יצחק וקנין: אני יכול להגיד לכם שגם בחיפה, אם היו רוצים, לדעתי זה מה שהיה צריך להיות – את הרצליה לפתח יותר, להרחיב אותו, את חיפה היה אפשר להרחיב אם היו רוצים.

יצחק וקנין: אני אומר לכם שהיו תכניות להרחיב את חיפה ואם רצו, היו פותרים את הבעיה, אבל מה קרה?

יצחק וקנין: באו הנמלים ובשנייה האחרונה זה נעצר.

יצחק וקנין: גם חיפה היה נסגר בשלב מסוים אם לא היו עושים פעולה מסוימת ואני אומר את זה באחריות מידיעה ברורה.

יצחק וקנין: אני נמצא בכל הסודות ויודע על כל הכיוונים בהם ניסו ללכת.

יצחק וקנין: בפתרון של הנמלים הלכו גם עד שדה התעופה חיפה.

יצחק וקנין: לשמחתי זה לא קרה.

יצחק וקנין: היה צריך לעשות בדיוק פעולה הפוכה, אולי לנסות להרחיב אותו, להפוך אותו לעוד נמל תעופה וגם היום יש אפשרות לעשות את זה.

יצחק וקנין: גם היום אפשר לעשות את זה, אם רוצים.

יצחק וקנין: אם יש כאן איזה כיוון חשיבה של משרד תחבורה שמבין את המצוקה, אפשר לעשות.

יצחק וקנין: לא אני מקבל את ההחלטות ולא אני זה שצריך להוציא לפועל את הדברים אבל אני חייב להתריע על מנת שכל אחד מאתנו יבין שחובתנו לתת פתרון כי אחרת נמצא את עצמנו עם נתב"ג בלבד ואני לא יודע מה יקרה כשייפול הטיל הראשון, מה גם שהיום כל הטילים הם טילים למרחק של 250 קילומטרים כך שהחיזבאללה יכול להגיע בקלות ומעזה ראינו שהוא מגיע.

יצחק וקנין: המדינה חייבת לתת פתרונות.

יצחק וקנין: אני רוצה לאפשר לחברי הכנסת להתייחס ולאחר מכן אני אאפשר לשאר הגורמים.

איל בן ראובן: כבוד היושב ראש, אני שמח על הפתיחה שלך למרות שלא נכחתי בכולה.

איל בן ראובן: אין ספק שאנחנו דנים כאן בנושא אסטרטגי מהמעלה העליונה.

איל בן ראובן: זה נושא אסטרטגי שקשור בביטחון, קשור בחברה, קשור בכלכלה והוא קשור בכל.

איל בן ראובן: ישבנו כאן לפני כשבוע ושמענו את מבקר המדינה באשר לאופן קבלת ההחלטות עד כאן בנושא שדה דב למשל.

איל בן ראובן: ברור שכך לא מנהלים מדינה.

איל בן ראובן: כך לא מנהלים עניין.

איל בן ראובן: לא יכול להיות שהחלטה כזאת תתקבל באיזה תהליך שלא בודק באמת בראיה אסטרטגית את כלל סוגיית שדות התעופה של מדינת ישראל.

איל בן ראובן: איך אנחנו רוצים לראות את זה.

איל בן ראובן: להביא חלופות הגיוניות.

איל בן ראובן: ניסינו לשמוע ולקבל חלופות אבל אני לא הצלחתי להבין אילו חלופות, איך הן נשפטות, על פי איזה פרמטרים, על פי איזה קריטריונים.

איל בן ראובן: על פי מה?

איל בן ראובן: זה נראה כאילו זאת התפיסה הרגילה עליה דיברנו של נדל"ן במדינת ישראל, קשור לכסף, מה שנקרא שמוריד בהורדת יד כזאת את כל סוגיית הפריפריה ולצערי גם את כל סוגיית תהליכי החשיבה האסטרטגיים האמיתיים שצריכים להתקבל ברמת מדינה.

איל בן ראובן: פתאום יש החלטה לפנות את שדה התעופה שדה דב.

איל בן ראובן: איפה אילת?

איל בן ראובן: איפה הצפון?

איל בן ראובן: איפה ארקיע?

איל בן ראובן: איפה חברות אחרות?

איל בן ראובן: החלטה.

איל בן ראובן: ככה.

איל בן ראובן: למה?

איל בן ראובן: כי הנדל"ן לוחץ.

איל בן ראובן: יש אנשים שרוצים להרוויח כסף ומהר.

יצחק וקנין: דרך אגב, אם שדה דב נסגר, ארקיע מושבתת מבחינת מכון הבדק שלה.

יצחק וקנין: להקים מכון בדק כפי שקיים היום בשדה דב, צריך לדעת כמה זמן זה ייקח והיכן יקימו אותו.

איל בן ראובן: גם הכשרת טייסים וכל התהליכים האלה.

איל בן ראובן: זאת פשוט שערורייה שאנחנו כאן בכנסת לא יכולים לקבל אותה.

איל בן ראובן: זה תפקידנו.

איל בן ראובן: תפקידנו להיות מפקחים על הדבר הזה.

איל בן ראובן: אני אמנם לא חבר הוועדה אבל אני מאוד רוצה להצטרף לתהליך הזה.

איל בן ראובן: אני חושב שאנחנו צריכים לנהל כאן איזשהו תהליך למידה כדי שאנחנו לפחות נלמד את העניין.

איל בן ראובן: אני מברך על הליכה לשטח כדי לראות את הדברים ולשמוע את כל המערכות האלה.

איל בן ראובן: המשמעות של זה היא שצריך לעצור החלטות קיימות כרגע.

איל בן ראובן: מתי חלה החלטת בית המשפט על המערכת האזרחית, של שדה דב אזרחי?

איל בן ראובן: נדמה לי בעוד תשעה חודשים.

יצחק וקנין: 30 באפריל 2017.

איל בן ראובן: אנחנו כמובן צריכים לעצור את ההחלטה הזאת כדי לתת זמן, לפחות כרגע, עד 2019, לשם מתוכנן העניין הצבאי אבל גם אז לא ברור שזאת החלופה הנכונה.

איל בן ראובן: אנחנו צריכים להסתכל על חלופות וצריך להביא חלופות.

יצחק וקנין: בקדנציה הקודמת שרת המשפטים היום הייתה חברה אתי בוועדת המשנה.

יצחק וקנין: ירדנו יחד לשדה דב וראינו חלופה שניתן להציג אותה.

יצחק וקנין: יש חלופה שמאפשרת את המשך הפעילות של שדה דב במתכונת הקיימת עם מסלול אחד כאשר אתה מוותר שם על חלק מהדברים ומזיז אותם.

איל בן ראובן: כן.

איל בן ראובן: ראינו.

איל בן ראובן: אני חושב שחובתנו להסתכל כאן על ראיית שדות התעופה במדינת ישראל.

איל בן ראובן: אנחנו צריכים להגיע בסוף לראייה שכוללת את נושא הצפון.

איל בן ראובן: יש היום כל מיני חלופות של מגידו וכל מיני דברים רצים בשטח.

איל בן ראובן: אי אפשר לקבל החלטה כזאת לא על מגידו ולא על שום דבר בלי שאתה מסתכל על שדה דב ואתה מסתכל על כל שדות התעופה כדי באמת לרכז החלטה אסטרטגית אחת.

איל בן ראובן: אני חושב שההחלטה שאנחנו צריכים לקבל – ואני אומר את זה לנו – היא החלטה לא פוליטית אלא החלטה של מה נכון לעם ישראל כי יש כאן

איל בן ראובן: מערכות לחצים בלי סוף ודובר על כך.

איל בן ראובן: אלה ראשי עיריות, ראשי מועצות וכולי.

איילת נחמיאס ורבין: שלא לדבר על האמריקאים.

איל בן ראובן: יש הרבה לחצים.

איל בן ראובן: בסופו של דבר אנחנו צריכים להיות אלה שמסתכלים מלמעלה ואומרים מה נכון על בסיס חלופות, ודרך אגב, לא חלופה אחת.

איל בן ראובן: אותי לימדו הרבה שנים – הייתי במערכות וכשהיו מביאים לי חלופה אחת, הייתי אומר לכו הביתה כי אין דבר כזה – שיש חלופות מה יותר טוב ובסוף עושים מכלל החלופות את החלופה הטובה ביותר.

איל בן ראובן: היום אני עוד לא ראיתי חלופה אחת רצינית ולכן אנחנו כרגע רחוקים מאוד מהחלטה.

יצחק וקנין: במשך שלושים-ארבעים השנים האחרונות אין מדינה שלא התווספו לה עוד ארבע-חמש שדות תעופה פנים ארציים.

יצחק וקנין: המדינה היחידה שנוגסת בשדות, נוגסת בקיים, המדינה שלנו.

יצחק וקנין: כולנו מבינים לאן זה לוקח אותנו.

איל בן ראובן: בקיצור, עבודה רבה לפנינו וכדאי שגם תהיה מהירה כדי שתהיה אפקטיבית וצריך לצאת לדרך.

יצחק וקנין: תודה.

יצחק וקנין: איילת.

יצחק וקנין: אחריה חיים ילין.

איילת נחמיאס ורבין: אני אשתדל להיות קצרה.

איילת נחמיאס ורבין: תודה רבה ליושב הראש שנחשב, מי שלא יודע, למר תעופה בכנסת.

חיים ילין: לא רק תעופה.

חיים ילין: יש עוד דברים.

איילת נחמיאס ורבין: נכון.

איילת נחמיאס ורבין: לא נחשוף היום את כל הסודות.

איילת נחמיאס ורבין: אני חושבת שמה שקורה כאן זה ממש עצוב.

איילת נחמיאס ורבין: אני מתעסקת בשדה דב מאז נכנסתי לכנסת.

איילת נחמיאס ורבין: ישבתי הרבה פעמים עם יצחק בדיונים וניסינו להבין מה עושים.

איילת נחמיאס ורבין: מבחינתי הרישא היא גם הסיפא.

איילת נחמיאס ורבין: אני לא רואה מצב שבו שדה דב נסגר.

איילת נחמיאס ורבין: אני אומר לכם מה ממש מטריף אותי.

איילת נחמיאס ורבין: לפני שבועיים קיימנו דיון על נושא הקזינו באילת.

איילת נחמיאס ורבין: מה היה מצחיק בדיון הזה?

איילת נחמיאס ורבין: מחפשים פתרונות לעזור לעיר, להציל את העיר, מביאים את התכנית להקים קזינו אבל את הדבר הקטן הלא משמעותי, צריך את בית המשפט כדי שיכריע בהחלטה בנוגע להמשך פעילותו של שדה דב עד לפינוי השדה הצבאי, וצריך להגיד שפינוי השדה הצבאי הוא רק ב-2019 ושדה דב האזרחי עדיין לא קיבל את הגרייס הזה עד 2019.

איילת נחמיאס ורבין: גם אני ראיתי את התכניות איך שדה דב אמור להיראות אחרי שיוצא ממנו החלק הצבאי.

איילת נחמיאס ורבין: גדלתי לא רחוק משם והמדהים הוא שכאשר אני הייתי ילדה, כל התושבים רצו את שדה דב רחוק מהם.

איילת נחמיאס ורבין: המטוסים היו אחרים, הייתה גם תחנת הכוח של חברת חשמל שפעלה במקום, אבל היום תגיד לדיירים באזור שאתה מוציא משם את שדה דב – הם נכנסים לפאניקה כי כולם כבר למדו והבינו מה זה אומר שבכל זאת יש במקום את שדה דב.

איילת נחמיאס ורבין: זה אומר שתהיה בנייה במינונים רלוונטיים ועדיין אפשר לעשות שם תב"ע עם אלפי יחידות דיור.

איילת נחמיאס ורבין: זה לא מונע את זה.

יצחק וקנין: אגב, לפי כל השיחות שהיו לנו עם המתכננים של כל השטח הזה, הם אמרו אז שלפני 2025 אין סיכוי שתהיה תב"ע על השטח.

איילת נחמיאס ורבין: נכון.

איילת נחמיאס ורבין: יש גם פתרונות.

איילת נחמיאס ורבין: גם למציאות שבה נניח מאיצים את התב"ע ב-ותמ"לים, יש פתרונות לדבר הזה.

איילת נחמיאס ורבין: פשוט קשה להבין את חוסר ההיגיון בצורת הפעולה ובדפוסי הפעולה, ואייל התייחס לזה יפה, לאופן שבו מסתכלים ורואים מה עושים במציאות בה בישראל יש מעט מדי שדות תעופה.

איילת נחמיאס ורבין: כיוון שהוועדה הזאת אמורה לעסוק בכל שדות התעופה העתידיים של מדינת ישראל, יש דיון מאוד מאוד מורכב שמתנהל סביב הקמת שדה התעופה ברמת דוד.

איילת נחמיאס ורבין: יש שם ראשי רשויות שרוצים את שדה התעופה ויש שם ראשי רשויות שחוששים משדה התעופה ופוחדים ממנו.

איילת נחמיאס ורבין: בשורה התחתונה, יש כאן מעט מדי שדות תעופה ואין יתירות.

איילת נחמיאס ורבין: גם שדה התעופה בן גוריון, אני לא בטוחה שפועלים מספיק כדי לייצר קפסטי למרות שמתכננים עכשיו את הזרוע הנוספת שאמורה להיות מוקמת.

איילת נחמיאס ורבין: הדרום, למעט שדה התעופה בתמנע שאני לא יודעת מתי הוא מתוכנן להיפתח אבל גם הוא מהווה פתרון לנתח מאוד מאוד קטן מתנועת הנוסעים לישראל ומישראל.

איילת נחמיאס ורבין: לכן אני רוצה לחזק אותך כי אני באמת לא מדמיינת סיטואציה בה סוגרים כאן שדה תעופה, בטח לא שדה תעופה שמחבר את מרכז הארץ לדרומה.

איילת נחמיאס ורבין: אני מקווה שכאן נתחיל לראות איזה שהם סטים של פתרונות.

איילת נחמיאס ורבין: כנראה שאף פתרון לא יהיה מושלם.

איילת נחמיאס ורבין: אנחנו ארץ קטנה אבל נצטרך לעשות את המיטב.

איילת נחמיאס ורבין: תודה.

חיים ילין: כבוד היושב ראש, אנחנו בטח משעממים אתכם כי אנחנו כנראה חוזרים על אותם דברים אבל שם דבר לא זז.

איילת נחמיאס ורבין: זה לא נכון.

איילת נחמיאס ורבין: שדה דב עדיין שם למרות שהוא לא היה אמור להיות.

חיים ילין: אנחנו כן יכולים לעזור בכמה דברים כי לדעתי אם אנחנו נדע לבקר וללחוץ על משרד התחבורה, יכול להיות שדברים יזוזו.

חיים ילין: מעבר למשרד התחבורה, בסופו של דבר אנחנו יודעים שיש מדינה בתוך מדינה.

חיים ילין: יש את משרד הביטחון בתוך מדינת ישראל והוא כנראה גם יכתיב את לוח הזמנים בצורה זו או אחרת.

חיים ילין: שום שער לא יזוז בלי משרד הביטחון.

חיים ילין: בוא נתחיל בנתב"ג.

חיים ילין: אני רוצה להסתכל על זה בראייה כוללת.

חיים ילין: פעם ראשונה נסעתי מטרמינל 1 לאילת במטוס כי למקום בו אני גר, תמיד כדאי לנסוע ברכב.

חיים ילין: אני חייב להגיד לכם שלסגור את שדה דב מבחינת אילת, לא ראיתי איזושהי בעיה.

חיים ילין: אבל לאט לאט התחלתי להבין שיש כאן תפיסה אחרת לגמרי.

חיים ילין: נתב"ג לא מספיק למדינת ישראל.

חיים ילין: אם הוא לא מספיק למדינת ישראל, אנחנו צריכים לנסות לפתוח את עצמנו ולראות היכן הם המקומות האחרים.

חיים ילין: אז אני מגיע לצפון ואני בעצם רואה שרוצים לפתח שדה תעופה ברמת דוד.

חיים ילין: מה טוב ברמת דוד?

חיים ילין: עוד פעם זה משרד הביטחון שאומר שבלאו הכי רמת דוד הוא אחד משדות התעופה הצבאיים הוותיקים ביותר במדינת ישראל, אם אני לא טועה, הוא גם בטח צריך איזשהו שדרוג וצריך כמה מיליארדים טובים להשקיע בו ולכן אפשר לעשות את החיבור, הכול ביחד, אזרחי וצבאי, אבל משרד הביטחון, כפי שאני מכיר אותו, לא ישים שקל אחד אלא יאמר שהוא נותן את האפשרות.

יצחק וקנין: להפך.

יצחק וקנין: זאת הזדמנות לקבל עוד.

חיים ילין: מצד שני הדרום צמא.

חיים ילין: כראש רשות לשעבר בדרום, נלחמתי הרבה כדי שזה יעבור לנבטים.

חיים ילין: פתחנו את המניפה ואמרנו שבדרום לא נבטים.

חיים ילין: כל מקום בדרום שצה"ל ומשרד הביטחון יחד עם משרד התחבורה יקבעו.

חיים ילין: שימו לב, אני אומר משרד הביטחון ומשרד התחבורה.

חיים ילין: למה?

חיים ילין: כי כאשר רצינו לפתח את הפוטו וולטאי, אמרו לנו הטייסים שזה יסנוור את הפוטו וולטאי וארבע שנים תקעו אותנו ואחרי כן כל הנגב הוא פוטו וולטאי.

חיים ילין: אין לכם מה לדאוג, עד היום זה לא סנוור אף טייס ולהפך.

חיים ילין: אותו דבר כאן.

חיים ילין: כל הזמן יש התנגדויות.

חיים ילין: אני רוצה את שדה התעופה בדרום ואני אומר שכאן אני לוביסט של הנגב.

חיים ילין: אני לא רוצה אותו ברמת דוד.

איילת נחמיאס ורבין: אתה לא לבד.

חיים ילין: יותר מזה.

חיים ילין: כל ראשי הרשויות, כמעט כולם, בסיורים שלי בצפון מתחננים בפנינו שנעזור להם להזיז את שדה התעופה.

חיים ילין: זה לא יזוז אם אנחנו לא נתחיל ללחוץ ונתחיל לדון ונבין שיש את האפשרות לעשות את זה בדרום ואין שום פחד ושום סיבה שהוא לא יהיה בדרום.

חיים ילין: כל עוד הגנרלים נמצאים בצבא, כולם רוצים רמת דוד ומתיישרים כמו שצריך בצבא.

חיים ילין: איך שהם משתחררים, אני שואל אותם האם רמת דוד, הם אומרים – לא, בדרום זה הכי טוב.

חיים ילין: אחרי כן באים אלינו ואומרים שאנחנו מבולבלים.

חיים ילין: קצת יותר יושרה לא תזיק לאף אחד.

חיים ילין: אז אנחנו מגיעים להרצליה ומגיעים לחיפה ולעוד הרבה מאוד מקומות.

חיים ילין: בסוף אנחנו צריכים לדעת שאם אנחנו הולכים למלחמות כל שנתיים, עזבו אתכם משטויות כי בלאו הכי ייסגרו שדות התעופה ולכן בואו נתרחק כמה שיותר.

חיים ילין: אם אנחנו הולכים לכיוון מדיניות של שלום וייכנסו לכאן עוד חמישה מיליון תיירים, אנחנו צריכים לעבוד בצורה אחרת לגמרי.

יעל כהן-פארן: אתה אופטימי.

יעל כהן-פארן: עם הממשלה הזאת?

חיים ילין: מטבעי אני אופטימי אבל אני רוצה לנהל את זה לא פוליטית אלא אני רוצה לנהל את זה אסטרטגית.

חיים ילין: מה המשמעות של מדינת ישראל שהולכת להיות מדינה בה יש שקט וביטחון ואז כל התיירות מגיעה לכאן.

איילת נחמיאס ורבין: גם במצב קיים צריך עוד שדות תעופה.

חיים ילין: השאלה היא איפה המיקום שלהם.

איילת נחמיאס ורבין: לגבי המיקום אני מסכימה אתך.

חיים ילין: יש לי מטרה אחת מאוד ברורה והיא שלפחות שדה התעופה השני במדינת ישראל יהיה בנגב.

חיים ילין: את המיקום אני לא אקבע כי אני לא מבין בזה.

חיים ילין: אין לי כל ספק שרמת דוד צריך להישאר בסיס צבאי לחלוטין יחד עם כך שמשרד הביטחון יכניס יד לכיס וישדרג אותו אבל לא על חשבון הלינקג' שמנסים לעשות וכי צריך לנסות לפתור את הבעיה גם של הרצליה וגם של שדה דב על ידי כך שתשונה התב"ע.

חיים ילין: תב"ע, מה לעשות, במדינת ישראל בין שש לשמונה שנים זה מצב טוב.

חיים ילין: צריך למצוא גם את הפתרון כאן.

חיים ילין: כולם יכולים לשבת אבל ההחלטה של שר החקלאות, אם היא תצא לפועל שמכון וולקני זז לצפון, הוא שווה כמעט כמו כל הדיון שאנחנו מקיימים כאן עבור הנדל"ן.

חיים ילין: אני מציע לנתק את הדיון של שדות התעופה מהנדל"ן.

חיים ילין: לנתק אותו לגמרי.

חיים ילין: אם אנחנו כל פעם נסתכל על האלטרנטיבה של נדל"ן, לא יהיו שדות תעופה.

חיים ילין: דרך אגב, לא יהיה כלום.

חיים ילין: גם לא תהיה ציונות ולא תהיה חקלאות אלא יהיו רק בטונים.

יצחק וקנין: כל ההחלטות התקבלו רק בגלל הנדל"ן.

יצחק וקנין: בהרצליה זה נדל"ן.

יצחק וקנין: בשדה דב זה נדל"ן.

יצחק וקנין: אין שום דבר אחר.

יצחק וקנין: אם לא הנדל"ן, אף אחד לא היה מחליט לסגור אותם.

חיים ילין: אני מציע שנתנתק מנושא הנדל"ן.

חיים ילין: נתנתק.

חיים ילין: זה נכון שבדיון ידברו כל הזמן על הנדל"ן אבל אני מציע שנתנתק ממנו ונראה מה האפשרויות שיש להקטין את שדות התעופה כך שיהיו יותר אזורים של שצ"פים, אזורים פתוחים לחלוטין.

חיים ילין: אם בסופו של דבר יחליטו שצריך להיות שם נדל"ן, יהיה שם נדל"ן אבל קודם כל אנחנו נדאג לפארקים ולדברים פתוחים לעם ישראל ושדה התעופה, אם אפשר להקטין, אם אפשר להכניס אותו כאי לתוך הים, אם אפשר לעשות דברים בשינוי מסלולים בעלויות יחסית נמוכות אותן אפשר לממן – בבקשה.

חיים ילין: זה הפתרון וזה מה שאנחנו צריכים לעשות.

יעל כהן-פארן: אני מצטרפת לברכות על חשיבות הדיון.

יעל כהן-פארן: אני רוצה להגיד משהו שאולי לא יפתיע את היושבים כאן.

יעל כהן-פארן: המדינה שלנו היא מדינה קטנה, צפופה, היא רק הולכת ונהיית מאוד מאוד צפופה וכל מקום שרוצים להקים איזושהי תשתית, מישהו לא רוצה אותה, ואם היא קיימת, גם כן מנסים להוציא אותה בגלל מפגעי רעש, בגלל עדיפות לתכנון נדל"ני או אחר.

יעל כהן-פארן: עד כמה שאני מבינה הרבה לא רוצים שדה תעופה ליד הבית שלהם, אף אחד לא רוצה שאת השקט שהוא חי בו בפסטורליה בעמק יזרעאל יפרו מאוד טיסות ביום בדציבלים שעוברים את כל התקינה של הרעש.

יעל כהן-פארן: בקיצור, אנחנו מדינה קטנה.

יעל כהן-פארן: יש לזה גם יתרונות.

יעל כהן-פארן: לא צריך כאן כל כך הרבה תעופה אזרחית פנימית.

יעל כהן-פארן: יש את אילת, נכון, שהיא מתבססת על התעופה הזאת ואולי מעטים גם בגליל העליון אבל זה בערך זה.

יעל כהן-פארן: המדינה שלנו, בסך הכול בשעתיים נסיעה פלוס-מינוס אתה כמעט מקיף מחיפה ועד באר שבע.

יעל כהן-פארן: לא מדובר במרחקים גדולים.

יעל כהן-פארן: השאלה היא באמת כמה שדות תעופה צריכים כאן.

חיים ילין: אם את עושה את זה בשעתיים, את טייסת אמיתית.

יעל כהן-פארן: אני לא רוצה להגיד לך בכמה זמן אני נוסעת מפרדס חנה לבאר שבע ואני נוסעת במהירות המותרת.

יעל כהן-פארן: מגיעים מהר.

יעל כהן-פארן: זה תלוי באיכות הכבישים.

יעל כהן-פארן: יש תעופה אזרחית פנימית ובאמת השאלה היא כמה שדות תעופה צריך, אחד בדרום, אחד בצפון ואחד במרכז.

יעל כהן-פארן: שדות תעופה בינלאומיים, יש את נתב"ג.

יעל כהן-פארן: קיבלתי חוות דעת שבדקו לעומק את העניין ולפיהן אולי לא צריך יותר מנתב"ג כשדה תעופה בינלאומי.

יצחק וקנין: מזל שלא סגרו את נתב"ג.

יצחק וקנין: המזל הגדול הוא שלא סגרו את נתב"ג.

יצחק וקנין: אחרי ששמעי את אלה שבאו לכאן ודיברו על רעשים, מזמן היו צריכים לסגור אותו.

יעל כהן-פארן: חיפה, בשדה התעופה הקיים, הולכים להאריך אותו ב-300 מטרים עד הים והוא יהיה 2.1 קילומטרים, מה שמספיק לטיסות בקנה מידה של אירופה, כך שיש לך משלים נתב"ג.

יעל כהן-פארן: לא טיסות לארצות הברית, לא טיסות של מטוסי הג'מבו הגדולים אבל משלים נתב"ג והרבה טיסות לאירופה יכולות לצאת מחיפה אם יאריכו אותו בעוד 300 מטרים עד הים.

יעל כהן-פארן: לא מתקבלות ההחלטות בכיוון הזה ואני אגיד לכם למה וכאן אני חוזרת למשרד התחבורה.

יעל כהן-פארן: משרד התחבורה, בתוכו חיים שני עולמות.

יעל כהן-פארן: האחד הוא עולם התעופה והשני הוא עולם הנמלים כך שבחיפה יש התנגשות כי במקום מסוים צריך להחליט על 300 המטרים האלה, האם יהיה פתח לנמל או יהיה שדה תעופה וכנראה שמשרד התחבורה החליט שלשדה התעופה הוא ימצא מקום אחר למרות שזה מאוד קשה למצוא בארץ מקום לשדה תעופה אבל 300 מטרים, לא, לא יהיה כאן שדה תעופה אלא יהיה שטח נמל.

יעל כהן-פארן: זה מאוד בעייתי כי באמת בחיפה – ויש הסכמה ותאמינו לי שגם תושבי חיפה, גם ראש העיר חיפה וראשי הערים מסביב לחיפה שהיא מטרופולין מאוד מאוד גדול – יש הסכמה.

יעל כהן-פארן: אלה לא התנגדויות כפי שצפויות למשל ברמת דוד ובעין שמר, שם אנשים באמת לא רוצים לחיות מתחת לרעש של המטוסים.

יעל כהן-פארן: אני מנסה לומר שיש כאן בעיות תכנוניות אמיתיות וצריך לחשוב עליהן באמת מהזווית ששדה תעופה תופס המון שטח ולראות איך מצמצמים את זה למינימום הנדרש אבל לא להקים עוד ועוד מפלצות.

יעל כהן-פארן: אני חייבת להתייחס לנבטים.

יעל כהן-פארן: אני לא קיבלתי מענה.

יעל כהן-פארן: אני הגשתי שאילתה לשר הביטחון כדי להבין מדוע נפסלה חלופת נבטים כשדה תעופה חלופי לנתב"ג.

יעל כהן-פארן: אני עוד מחכה לתשובתו.

יעל כהן-פארן: אני לא זוכרת מתי בדיוק הגשתי אותה.

יעל כהן-פארן: בסופו של דבר נבטים היה על הפרק ונבטים אומר פיתוח הדרום שכל כך צריך את זה.

יעל כהן-פארן: לא היה ספק שמבחינת חלופות אוויריות, עדיף נבטים.

יעל כהן-פארן: אני מבינה שהייתה כאן התנגדות מאוד קשה של משרד הביטחון וההתנגדות הזאת עדיין לא ברורה לי עד הסוף.

יעל כהן-פארן: אני הבנתי שלמשל מפקד חיל האוויר לשעבר אליעזר שקדי יצא באמירה שהוא לא מבין את זה ולדעתו לא צריכה להיות שום בעיה להקים שדה תעופה אזרחי בנבטים.

יעל כהן-פארן: אני עדיין מחכה לתשובת משרד הביטחון ואולי נמצא כאן נציג משרד הביטחון שיוכל לענות לי.

יצחק וקנין: תודה.

יצחק וקנין: אני אאפשר עכשיו לחלק מהמשתתפים בדיון לומר את דברם.

יצחק וקנין: הייתי רוצה לשמוע את משרד התחבורה.

<דפנה עין דור: אני מעדיפה להתייחס בסוף לאחר שנשמע את הדברים.

יצחק וקנין: בסדר.

יצחק וקנין: רש"ת.

יצחק וקנין: הייתי רוצה לשמוע לגבי השיפוי.

יצחק וקנין: אתם הסכמתם לתת שבעים אחוזים מהשיפוי.

יצחק וקנין: למה אתם מתנגדים לתת את מאה אחוזי השיפוי?

יצחק וקנין: הרי אתם יודעים שזה לא יצא לפועל.

<יואב אורן: ועדת התכנון פנתה לשר התחבורה כדי שיורה או לנו או ממקורות אחרים לתת שיפוי של מאה אחוזים.

<יואב אורן: ברגע שתינתן הנחיה כזאת ומועצת המנהלים תקבל את ההחלטה הזאת, ניתן את השיפוי כפי שיתבקש.

<יואב אורן: הנושא נמצא כרגע על שולחן מועצת המנהלים של רשות שדות התעופה.

<יואב אורן: ברגע שתתקבל החלטה כזאת, אנחנו ניתן את השיפוי המלא.

<יואב אורן: שיפוי מלא, זאת אומרת, מבחינה תקדימית בהשוואה למקומות אחרים, אני לא בטוח שבכל מקום נותנים שיפוי מלא.

<יואב אורן: בנתב"ג היה את התקדים הזה ובמקומות אחרים צריך לקבל את ההחלטות.

יצחק וקנין: אתה ואני יודעים שגם בנתב"ג לא השתמשו בשיפוי הזה.

יצחק וקנין: זאת בסך הכול הבטחה לכל המערכות.

<יואב אורן: מדובר כאן בשיפוי לשדה זמני של שלוש שנים.

<יואב אורן: אני מניח שההחלטה תתקבל כפי שתתקבל.

<יואב אורן: זה דבר שנמצא כעת על השולחן ובתקופה הקרובה הוא יתקבל.

יצחק וקנין: נתן שרון, יושב ראש אגודת התעופה הכללית.

יצחק וקנין: הייתי רוצה לשמוע אותך.

<נתן שרון: תודה אדוני.

<נתן שרון: תודה על כינוס הוועדה.

<נתן שרון: אני כמובן מברך את התומכים.

<נתן שרון: אני רוצה להעלות שני נושאים.

<נתן שרון: נושא אחד הוא המצב שבו נמצאים כלל שדות התעופה מבחינת החקיקה.

<נתן שרון: את שדות התעופה הקימו הבריטים לפני קום המדינה.

<נתן שרון: בהמשך, בשנת 2000, אישרו גם תכנית שחייבה את רש"ת בתוך שלוש שנים לסיים את התכנון ולהסדיר את זה, כולל להפקיד כתבי שיפוי.

<נתן שרון: הדברים האלה לא נעשו והיום בעצם יש מצב שחלק גדול משדות התעופה נמצאים על קרקע חקלאית או ברשות מקומית אחרת וראש הרשות, השיקולים שלו הם מאוד ברורים.

<נתן שרון: אין לו שיקולים של תשתית לאומית אלא יש לו שיקולים משלו, של הרשות שלו.

<נתן שרון: אנחנו קוראים לבית הזה לחוקק חקיקה.

<נתן שרון: כמו שיש הגנה על חופי הים וכמו שיש הגנה על שמורות טבע ועל כל מיני תחומים לאומיים, יש לחוקק חקיקה שתגן על שדות התעופה היות וזאת תשתית לאומית שלא יכולה להיות בידי גוף שהאינטרס שלו לא תואם את המהות של שדה תעופה.

<נתן שרון: בתהליך שקורה היום, והיטבת לתאר את זה אדוני, סוגרים את הרצליה וסוגרים את שדה דב, אין צידוק לקיים גם את ראש פינה, ספק אם יש צידוק לקיים את חיפה, אבל בעצם סוגרים את כל התעופה הפנים ארצית.

<נתן שרון: זה לא רק עניין של תעופה אלא בהרצליה למשל 85 אחוזים מהטייסים המסחריים של החברות הישראליות, כולל אל על, ארקיע ואחרות, הם טייסים שהוכשרו לתעופה הכללית.

<נתן שרון: חיל האוויר היום הוא לא הספק המרכזי של טייסים לתעופה הכללית.

<נתן שרון: תחשבו על הרעיון כמו שהיה במלחמה, כאשר טייסים זרים צריכים לטוס במטוסי אל על ולטוס לכאן, כן או לא.

<נתן שרון: אני חושב שהתשובה היא די ברורה.

<נתן שרון: אם סוגרים את התשתיות של הכשרת הטייסים וסוגרים את המוסכים ולא נותנים אלטרנטיבה, וכאן דיברו על עין שמר אבל עין שמר לא מהווה אלטרנטיבה לטוס למרכז הארץ, אז אנחנו נמצאים במצב שבעצם אנחנו סוגרים בשלבים כך שגם התעופה המסחרית תיפגע.

<נתן שרון: לכן אנחנו קוראים לכנסת לחוקק חוק שיגן על השדות האלה.

<נתן שרון: ברור שהיינו שמחים גם לפתח שדות אבל אנחנו יודעים מה קורה.

<נתן שרון: יש התנגדות מכל צעד ושעל.

<נתן שרון: לפחות להגן על מה שיש היום, למנוע את סגירת שדה דב ולמנוע את סגירת הרצליה.

<נתן שרון: אם לא הולך בתשתיות לאומיות כחוק כולל, אפשר גם לעשות חוק ספציפי.

<נתן שרון: גם לאילת עשו חוק ספציפי כדי להגן על שדה התעופה שם.

<נתן שרון: אפשר לעשות חוק ספציפי להרצליה וחוק ספציפי לשדה דב כדי להגן עליהם.

<נתן שרון: זאת הקריאה המרכזית שלנו.

<נתן שרון: הנושא השני הוא הנושא של שדה דב, הפעלה במתכונת מצומצמת.

<נתן שרון: אנחנו בטוחים שאין הצדקה לסגור את שדה דב גם מהיבטים כלכליים.

<נתן שרון: לפי מיטב ידיעתי אף אחד לא עשה בדיקה כלכלית של כל המהלך הזה מבחינה כלכלית – הפיצוי, הפגיעה באילת, העלויות של שדה תעופה חליפי וכל מה שמסביב לכך מול התועלת הכלכלית שיש.

<נתן שרון: על פניו יכול להיות שיותר זול לפצות את בעלי הקרקעות ולהמשיך לקיים את השדה.

<נתן שרון: חלק מהקרקעות הן של רשות מקרקעי ישראל.

<נתן שרון: אפשר גם לחשוב על חילופי שטחים.

<נתן שרון: לא חייבים ישר ללכת לכיוון הזה של פיצוי.

<נתן שרון: המסלול הקיים היום נמצא בטווח של 300 מטרים מהים.

<נתן שרון: אפשרויות הבנייה שם מאוד מוגבלות, עד כמה שאני מבין.

<נתן שרון: במאה מטרים לא בונים, ב-300 מטרים יש בנייה מוגבלת, כך שגם גודל הפיצוי הוא לא בשמים.

<נתן שרון: אגודת התעופה נעזרה באדריכל יונתן שילוני כדי להציג תכנית שתאפשר הפעלה של שדה דב במתכונת מצומצמת ואם אפשר אדוני היושב ראש, הוא נמצא כאן.

יצחק וקנין: אני אראה לפי הזמן שעומד לרשותנו.

יצחק וקנין: אם לא היום, אני אאפשר זאת בדיון הבא.

<נתן שרון: יש לנו תכנית שמשתלבת גם בתוך העיר תל אביב.

חיים ילין: אתם יכולים להביא את זה כמצגת לדיון הבא.

יצחק וקנין: אני מבין שאתה מניח כאן מפה.

יצחק וקנין: הייתי מעדיף לראות את זה על מסך.

יצחק וקנין: דרך אגב, מה שהוא מראה עכשיו, אנחנו ראינו את זה בדיון הקודם, לא באותה סקיצה אבל חברת ארקיע, אני חושב, הביאה את הדבר הזה והראתה לנו את המסלול הבודד שבעצם מצמצם את החלק הצבאי ואת המוסכים ועושה הסדר מחודש גם למוסכים.

<קריאה: כן.

<קריאה: הצגנו חלופה שמשאירה רק מסלול ובנייה.

<נתן שרון: החלטת בית המשפט לפנות באפריל את התעופה האזרחית משדה דב לא נתנה פתרון לסדר גודל של ארבעים מטוסים של תעופה כללית.

יצחק וקנין: שמתאדים בשנייה אחת.

<נתן שרון: בפני בית המשפט הוצג שאין פתרון וזאת הייתה ההחלטה, לפנות באפריל.

<נתן שרון: אין מקום לארבעים המטוסים שפועלים שם ואלה חברות תעופה שמטיסות לראש פינה, לעין יהב,לעמאן ועוד, ואלה חברות שעושות צילומי אוויר כולל למשרד הביטחון.

<נתן שרון: כל הגופים האלה, בית המשפט פשוט קבע את מה שקבע כפשרה בין לחצי נדל"ן לבין כנראה הצבא, או לא יודע מי.

<נתן שרון: אי אפשר להעביר אותם להרצליה כי אנחנו יודעים מה עתיד הרצליה ואפילו היום אי אפשר להכניס לשם מטוסים.

יצחק וקנין: אמרתי שלגבי הרצליה הייתה תכנית להרחיב את שדה התעופה להעביר אותו לרמה הרבה יותר גבוהה גם מבחינת הכשרת הטייסים.

יצחק וקנין: מי שהיה בשטח וראה את המקום, אני הייתי שם, ראה את מכוני הבדק ואת המוסכים.

יצחק וקנין: אני לא יודע מה הם יעשו עם המסוקים ועם כל מה שיש שם ולאן ייקחו את זה.

יצחק וקנין: אין פתרון.

יצחק וקנין: יש כאן בעיה רצינית אבל לא נכנסו לעובי הקורה וראו מה קורה.

יצחק וקנין: תחשבו שבעוד שלוש שנים, עם ההחלטה לגבי הרצליה שייסגר, אני לא יודע מה יהיה כאן.

יעל כהן-פארן: הרצליה זה רק מטוסי מנהלים ומסוקים קלים.

יצחק וקנין: כל הכשרת הטייסים היא שם.

יצחק וקנין: דרך אגב, כשאת נמצאת בשטח, רוב השטחים מסביב בגדול הם שטחים חקלאיים ולא מיושבים.

יעל כהן-פארן: בגלל שיש שם שדה תעופה לא יכלו לבנות.

יצחק וקנין: דרך אגב, אתה יכול לבנות.

יצחק וקנין: יש פתרונות של בנייה.

יצחק וקנין: לא לקחו את השטחים החקלאיים אלא לקחו דווקא את שדה התעופה, אותו רוצים להזיז כדי להכניס לשם את הנדל"ן.

יצחק וקנין: יש שם כל כך הרבה שטחים.

איילת נחמיאס ורבין: זה נכון מה שיעל אומרת, גם אם אני לא מסכימה בכל נקודה שהיא אמרה, שיש תחושה של חוסר תכנון.

איילת נחמיאס ורבין: לכן פעם באים ומניחים יד על הרצליה, פעם באים ומניחים יד על שדה דב, פעם סוגרים את זה ופעם סוגרים את זה, פעם זה ברמת דוד ופעם זה בנבטים.

איל בן ראובן: אלה עובדות.

איל בן ראובן: מבקר המדינה שם את העובדות.

איילת נחמיאס ורבין: נכון.

איילת נחמיאס ורבין: לכן אני אומרת שלשם צריך לכוון.

איילת נחמיאס ורבין: רציתי לומר ליעל שצריך לכוון לאיזושהי תכנית שאנחנו נבין בדיוק מה הצרכים ואיך מתאימים את זה לשדות התעופה שיוצרים כאן.

איילת נחמיאס ורבין: בשורה התחתונה אני מוכרחה להגיד לך שאני גרה עכשיו בלב ליבו של הרעש כי הרעש הגדול כרגע של המטוסים מנתב"ג הוא על תל אביב גם בגלל שהמטוסים היום הם יותר משוכללים ויותר מתוחכמים.

חיים ילין: אצלנו ה-בום העל קולי הרבה יותר קשה.

יצחק וקנין: מדברים על הרעש ואני רוצה להגיד לך באחריות שהרעש שהתחבורה עושה, לא המטוסים, הוא פי כמה יותר מכל הרעש הגדול שעושים המטוסים.

איילת נחמיאס ורבין: אני יודעת.

יצחק וקנין: והזיהום הוא על ידי התחבורה.

איילת נחמיאס ורבין: התחבורה הקרקעית.

איילת נחמיאס ורבין: כן.

יצחק וקנין: הייתי רוצה אולי לדיון הבא שתכינו את זה כמצגת כדי שנראה אותה על גבי שקפים.

חיים ילין: גם מה הייתכנות הסטטוטורית למה שאתם מביאים כי בסוף אם אין תב"ע, כלום לא יעזור.

<אורי אביב: כמעט לאף אחד משדות התעופה בישראל הקיימיםך אין תב"ע מאושרת.

חיים ילין: זאת אומרת שגם השינוי שתעשה, אין לו תב"ע.

<אורי אביב: עכשיו אין לו תב"ע.

<אורי אביב: עכשיו צריך לעשות תב"ע אחת ראשונה.

<צביקה קרמן: שדה תעופה צבאי לא צריך תב"ע.

חיים ילין: ברור.

חיים ילין: גם אצלנו הבסיסים לא צריכים תב"ע.

<יונתן שילוני: הערה קטנה.

<יונתן שילוני: אני אדריכל.

<יונתן שילוני: אני חבר באגודת התעופה הכללית ואני הכנתי את התכנית.

<יונתן שילוני: בתקופה הזאת התפרסם מכרז של מינהל התכנון לצוותים של מתכננים להכין מחדש תכנית מתאר ארצית מספר 15 שדנה בשדות התעופה הפרוסים למרחב מדינת ישראל.

<יונתן שילוני: הזמן שניתן במכרז הזה הוא שלושים חודשים.

<יונתן שילוני: בשלושים חודשים אי אפשר להכין תכנית מתאר חדשה והיא תיקח, כמו שאמרו קודם, לפחות חמש שנים.

<יונתן שילוני: במשך חמש השנים האלה, אני חושב שהוועדה הזאת צריכה להיות מעורבת בהכנת תכנית המתאר כי יש כאן רוח שמדברת בשלושה ממדים ולא רק בשני ממדים.

<יונתן שילוני: דבר שני, אם אפשר להשהות את הסגירה של שדה דב ושל הרצליה עד אחרי שתכנית המתאר הגדולה תאושר ואז ידעו בדיוק היכן תהיינה חלופות לשדות התעופה הקיימים היום.

יעל כהן-פארן: אתה מבקש משהו שכמעט לא עושים במדינת ישראל, תכנון ארוך טווח.

יעל כהן-פארן: זאת הבעיה שלנו.

יעל כהן-פארן: הכול נעשה מרגע לרגע וכך המדינה שלנו נראית.

יצחק וקנין: הייתי רוצה לשמוע את אורי אביב, יושב ראש עמותת משתמשי שדה התעופה בהרצליה.

<אורי אביב: תודה כבוד היושב ראש.

<אורי אביב: אכן דיון מאוד חשוב.

<אורי אביב: אני רוצה להוסיף לדיון את צד המשתמשים.

<אורי אביב: זאת אומרת, התשתיות הן לא רק מסלול ואפילו לא רק שמים.

<אורי אביב: מי שמשתמש בתשתיות האלה, לא פלח גדול מהאוכלוסייה אבל פלח שמשרת תחומים רבים אחרים.

<אורי אביב: זאת אומרת, במטוס נוסעים זה די ברור, שם יושבים שני טייסים ומטיסים בין מאה ל-400 אנשים.

<אורי אביב: גם התעופה הכללית שיש בה מאות מטוסים, היא תעופה מסחרית שהבעלים שלה הם בעלים פרטיים לשאלת חברת הכנסת יעל כהן-פארן, התעופה הזאת מכשירה טייסים ואין מקום אחר בו מכשירים טייסים במדינת ישראל לחברות התעופה.

יעל כהן-פארן: בהרצליה?

<אורי אביב: נכון.

<אורי אביב: שמונים אחוזים.

<אורי אביב: זה כמו שבמערכת החינוך אין רק דוקטורים באוניברסיטאות ואפילו לא רק סטודנטים.

<אורי אביב: הם מתחילים בבתי ספר ובהקבלה, בית הספר של התעופה, זאת התעופה הכללית.

<אורי אביב: שמונים אחוזים מזה נעשים בהרצליה.

<אורי אביב: תסגרי שמונים אחוזים מהדבר הזה ועכשיו אפשר אולי לחשוב שזה ימצא דרכים לכל מיני מקומות אבל כנראה זה פשוט לא יתבצע.

<אורי אביב: הדרכת טיסה.

<אורי אביב: יש טיסות מסחריות רבות כמו מוניות.

<אורי אביב: בכבישים אין רק אוטובוסים אלא יש גם מוניות וכלי תחבורה שונים שלא כולם מכירים כמו משאיות.

<אורי אביב: אנחנו יכולים להגיד שמשאיות זה דבר לגמרי מיותר כי אנחנו לא יודעים מה נוסע בהם.

<אורי אביב: דבר דומה קיים גם בתעופה.

<אורי אביב: מאות כלי טיס.

<אורי אביב: רוב התעופה, המראות, נחיתות, מספרי טייסים, מספרי מטוסים, רוב התעופה היא תעופה שנקראת תעופה כללית.

<אורי אביב: לא הסעת נוסעים משדות התעופה.

<אורי אביב: לכן הם צריכים להישאר.

<אורי אביב: זה לא נכון להגיד שמדינת ישראל היא מדינה קטנה ובשביל להטיס נוסעים מספיקים שלושה שדות תעופה.

<אורי אביב: מדינת ישראל, כדי להכשיר את המכונאים ולהטיס את כל הפעילויות האלה ולהכשיר, צריכה הרבה יותר מאשר ארבעה שדות תעופה שהולכים להישאר במדינה.

<אורי אביב: אגב, חבר הכנסת יצחק וקנין מכיר.

<אורי אביב: בהשוואה למדינות ה-OECD אנחנו במצב, נכון להיום, עוד לפני שנסגרו שני שדות התעופה, במצב שכל מיליון ושליש תושבים, יש להם שדה תעופה אחד כאשר ב-OECD המספר הוא בערך 400 אלף.

<אורי אביב: זאת אומרת, מצבנו כבר היום, עוד לפני שסגרנו, לא טוב.

חיים ילין: באיזה רמה אנחנו?

<אורי אביב: שדות התעופה הם שונים.

חיים ילין: נתב"ג, על כל מיליון ו-250 אלף?

<אורי אביב: לא.

<אורי אביב: כל שדות התעופה כולם.

<אורי אביב: צריך להבין שהאוכלוסייה משתמשת גם בהזמנת טיסות צילום וכולי.

יעל כהן-פארן: קשה לעשות את ההשוואה הזאת כי מדינת ישראל היא מאוד מאוד צפופה.

יעל כהן-פארן: כמה שדות תעופה יש בסינגפור ובהונג קונג?

<אורי אביב: אלה מדינות שלא דומות לנו.

יעל כהן-פארן: אנחנו אי כי אנחנו מנותקים משכנינו.

יעל כהן-פארן: אפשר להשוות אותנו אליהן.

חיים ילין: אנחנו הדמוקרטיה היחידה.

חיים ילין: לזה היא מתכוונת.

<אורי אביב: ההשוואות האלה הן לא טובות.

<אורי אביב: אני אציע שתתנו את זכות הדיבור לנציגי מכון פישר כי אני חושב שבעניין הזה הם יוכלו להציג את הדברים בצורה טובה יותר.

<אורי אביב: אני רוצה לציין דבר אחד ובזה אני מסיים.

<אורי אביב: רשות שדות התעופה צריכה לקחת בחשבון שהיא משרתת את המשתמשים.

<אורי אביב: זאת אומרת, היום לקחת ולדחות את כתבי השיפוי ואת ההפעלה המלאה של שדה התעופה הרצליה – אנחנו היום עובדים בחצי כוח.

<אורי אביב: כל הטיסות המסחריות אסורות בשדה התעופה הרצליה רק בגלל שמועצת רשות שדות התעופה לא מתכנסת כדי לעשות את מה שהיא יודעת שהיא צריכה לעשות.

<אורי אביב: השדה הזה היה פעיל לפני שבית המשפט נתן צו ביניים על בסיס חוקי ולא על בסיס של רעש.

יצחק וקנין: לא סתם שאלתי את השאלה לגבי השיפוי.

<אורי אביב: היום רשות שדות התעופה עושה כאילו המשתמשים שלה, תארו לכם שלא הייתה מכונת קפה בנתב"ג, אז מה, הם לא היו מיד מוצאים את התקציב או מעבירים החלטה במועצת רשות שדות התעופה להכשיר שם תשתיות לאלה שמשתמשים בתשתיות האלו?

<אורי אביב: אני מדבר על התשתיות למשתמשים.

<אורי אביב: התשתיות למשתמשים של התעופה הכללית, אלה טייסים בעלי מטוסים, תלמידים ובתי ספר לטיסה.

<אורי אביב: לא יכול להיות שרשות שדות תעופה תתעלם מחובתה החוקית.

<אורי אביב: יש לה חובה לפי החוק.

<אורי אביב: בסעיף הראשון בכוונת החוק של רשות שדות התעופה היא צריכה להכשיר את השדות.

<אורי אביב: אנחנו קוראים לרשות שדות התעופה להודיע לאלתר שהיא מניחה את כתבי השיפוי ובכך לאפשר לנו לחיות.

יצחק וקנין: תודה.

יצחק וקנין: סגן ראש עיריית אילת, משה אלמקיס.

<משה אלמקיס: שלום.

<משה אלמקיס: אדוני היושב ראש, אני מתנצל בשם ראש העיר על שנבצר ממנו להגיע בגלל ביקור שר החינוך אצלנו באילת.

<משה אלמקיס: אני דווקא הייתי רוצה להביא את זה לאיזה מקום במסגרת האקטואליה.

<משה אלמקיס: מחר ראש חודש אדר ואנחנו בפורים.

<משה אלמקיס: יש איזושהי תחושה, כמו שאמרה אסתר לאחשוורוש, כי נמכרנו אני ועמי להשמיד, להרוג ולאבד.

<משה אלמקיס: מצד אחד יש את מי שאומר אני אשקול ואני אתן, ומצד שני יש תחושה של מישהו שנמכר כאן.

<משה אלמקיס: יש כאן פשוט מכירה של תושבי אילת.

<משה אלמקיס: בתקופה האחרונה עלה הנושא של הקזינו וראיתי שכל חבר כנסת תחת כל עץ רענן ואומר מי בעד, מי נגד, מי חושב שזה יועיל לתושבי אילת, ומצד שני מישהו כאן בא ומנתק עיר שלמה.

<משה אלמקיס: לצערי לא נשמעה זעקה כמו שנשמעה בנושא הקזינו האם זה יועיל לעיר אילת או לא.

<משה אלמקיס: אני מבין מחברי הכנסת וכך התרשמתי מהשתתפותי במספר ועדות, אני מתרשם שרוב חברי הכנסת תומכים ומודעים לנזק שנגרם כאן לתושבי אילת אבל לצערי אני רואה שרק מדברים ושום דבר לא יוצא לפועל.

<משה אלמקיס: והנה, בית המשפט קובע שאנחנו אמורים להתפנות.

<משה אלמקיס: אני תושב אילת היחידי שנמצא כאן ואני מדבר בשם אלפי החולים שאמורים להמריא לטיפולים או לרופאים מומחים שאמורים להגיע לאילת על מנת לטפל באותם חולים.

<משה אלמקיס: כדאי שמישהו יחווה את ההבדל.

<משה אלמקיס: לנחות בבן גוריון, לנחות בטרמינל 1, לקחת משם שאטל לטרמינל 3, אחר כך לקחת רכבת ולהגיע לתל אביב.

<משה אלמקיס: נחתתי בשדה דב, חיכה לי רכב שכור במסגרת תפקידי והגעתי לכאן, אבל בואו נחשוב על הנשים המבוגרות ועל האנשים החולים שאמורים לעבור את כל מסע הייסורים הזה.

<משה אלמקיס: אני לא רואה שום פרמטר, אם זה בחינוך, אם זה בחולים, אם זה בתיירות.

<משה אלמקיס: כאשר שדה דב היה סגור לתקופה מסוימת, התיירות נפגעה וירדה בארבעים אחוזים.

יצחק וקנין: אני רוצה לומר כאן משהו חמור ואמרתי את זה בשבוע שעבר בישיבה עם מבקר המדינה.

יצחק וקנין: כל קבלת החלטה של סגירת שדה דב, העיר אילת לא הייתה בשום דיון.

יצחק וקנין: שמעתם דבר כזה?

יצחק וקנין: היא לא הייתה בדיונים.

יצחק וקנין: אני אמרתי בדיון לפני שנתיים שזה הולילנד קטן ליד החלטה של קבלת החלטות ואני אומר את זה כאן ואני לא פוחד.

יצחק וקנין: אני חוזר ואומר את זה עוד פעם.

יצחק וקנין: אלה שקיבלו את ההחלטה שריצת האמוק הזאת לנדל"ן, ללכת ולעשות דבר בלי להביא את העיר שזה העוגן המרכזי שלה, לקבל החלטה בלי לשתף אותה בשום דיון, זה אומר דרשני.

יצחק וקנין: זה מראה איך התבצע המחטף הגדול הזה.

יצחק וקנין: אני מאמין שאם העיר אילת הייתה באה לדיונים, לא היינו היום בסאגה הזאת של שדה דב ואני אומר את זה באחריות מלאה.

יצחק וקנין: אמר את זה מבקר המדינה, ולא רק אני אומר את זה.

חיים ילין: שאלה שמציקה לי.

חיים ילין: הרי המרחק בין שדה דב לנתב"ג הוא לא מרחק גדול.

חיים ילין: נגיד שכל תושב אילת שקונה כרטיס מקבל עכשיו - כשהוא יורד בנתב"ג, אם ניתן, כי אני לא חושב שזה ניתן, אבל נגיד שניתן - שאטל אחד לאן שהוא צריך, כמו לבית חולים או מרכז העיר.

חיים ילין: לשני מקומות.

חיים ילין: אני שואל אותך עכשיו אם אנשים לא היו מרוצים.

חיים ילין: אני לא מדבר על התיירות אלא אני מדבר עכשיו על הצד האנושי.

חיים ילין: שים לב למה שאני אומר לך עכשיו.

חיים ילין: אני מדב על הצד האנושי כי אני רוצה לטפל עכשיו בתושבי אילת.

<משה אלמקיס: זאת הנקודה.

<משה אלמקיס: אנחנו מדברים על הצד האנושי אבל השאטל הזה, אתה לא יכול לדאוג לו.

<משה אלמקיס: יש מישהו שאמור להיות בשעה 8:00 בבדיקה מסוימת ויש מישהו שאמור להגיע בשעה 10:00.

<משה אלמקיס: כשהיינו במשרד הדתות מישהו אמר שאנחנו צריכים מקווה באחד הישובים.

<משה אלמקיס: אמרו לאותו אחד לשם מה צריך מקווה כאן ומקווה כאן ומקווה כאן?

<משה אלמקיס: נעשה מקווה במקום אחד ונארגן הסעה פעם אחת לכולם.

<משה אלמקיס: זה בדיוק כך.

יעל כהן-פארן: הם ממילא תלויים בזמני הטיסות.

<משה אלמקיס: הנגישות לבן גוריון היא לא כמו הנגישות לשדה דב.

<משה אלמקיס: לא תהיה זמינות של טיסות לבן גוריון כמו שיש היום לשדה דב.

<משה אלמקיס: כך הבנתי מהחלופות.

יצחק וקנין: מי שהיה בחוק הטיס וראה את המכ"ם ואת שורת המטוסים שבאים אחד אחרי השני לנחות.

יצחק וקנין: היו כאן נציגי הפקחים שהראו לנו את מגדל הפיקוח ונחיתת המטוסים.

יצחק וקנין: רבותיי, שלא נדבר על זה שאתה מגיע לנתב"ג, מערכת הבידוק היא אחרת, הזמן שאתה מבזבז הוא גדול יותר.

<משה אלמקיס: חברת הכנסת, אני לא יודע אם פעם טסת מנתב"ג או משדה דב, אבל אני כבר שלושים שנים תושב אילת.

יעל כהן-פארן: הייתי הרבה פעמים באילת.

<משה אלמקיס: אני אומר לך שלפעמים אומרים שהטיסה מנתב"ג היא 35 דקות לאילת, אבל אם תיקחי את הזמן מההגעה לנתב"ג ועד שאת עולה למטוס ועד שהמטוס נכנס למסלול ועד שנותנים לו את רשות ההמראה, מדובר בשעתיים וחצי.

<משה אלמקיס: כל מרצה שירצה להגיע אלינו, ייקח בחשבון את השיקולים האלה.

<משה אלמקיס: כל רופא ייקח בחשבון את הדברים האלה שהוא שורף לעצמו יום עבודה.

<משה אלמקיס: את כל הדברים האלה צריך לקחת בחשבון ואני באמת פונה לחברי הכנסת.

<משה אלמקיס: לפי מה שאני מבין ניתן לחוקק חוק לצורך העניין הזה ולכן מישהו צריך להרים כאן את הכפפה ולהרים את אותה זעקה בנושא הזה.

יצחק וקנין: תודה.

יצחק וקנין: אני רוצה להתקדם קצת כי אנחנו אמורים לסיים את הדיון.

יצחק וקנין: יואל, אתה רוצה לומר משהו כמנכ"ל רת"ע?

<יואל פלדשו: כן.

<יואל פלדשו: כבוד היושב ראש, חברי הכנסת, עלו כאן הרבה נושאים.

<יואל פלדשו: ברשותך, אני אתחיל עם הדברים הדחופים ולא החשובים כי כך מדינת ישראל עובדת, וכבר אמרו את זה כאן.

<יואל פלדשו: אם לא נטפל בדברים הדחופים, אחר כך החשובים כבר לא יהיו.

<יואל פלדשו: אם יהיה זמן, אני יכול באמת להוסיף הרבה מאוד מידע כי אין כאן מישהו שמלווה את העניין הזה עם הפסקות משנת 1996.

<יואל פלדשו: אני מכיר את הכול.

<יואל פלדשו: אני אתחיל בדברים הדחופים.

<יואל פלדשו: בהרצליה, ככל שאני יודע, השר נתן את ברכתו לרש"ת אבל רש"ת כידוע היא ישות עצמאית והיא צריכה להחליט על השיפוי.

<יואל פלדשו: החלטה על השיפוי לא מספיקה ורש"ת צריכה לצאת לתכנון כי אחרת היועץ המשפטי לממשלה לא ייתן את הגיבוי שלו לשיפוי כי הוא יודע את העבודה.

<יואל פלדשו: הוא יודע שה לתת שיפוי ולהתחיל לתכנן.

<יואל פלדשו: עד היום הם לא יצאו למכרז.

<יואל פלדשו: מכרז אצלם לוקח הרבה מאוד זמן, הם עושים את זה מאוד רציני ומאוד מאוד יסודי ולכן גם היועץ המשפטי שעוד לא אמר את דברו אבל הקשיב, הוא לא ייתן את ההגנה שלו לעובדה שהשדה הוא זמני - כי עד שגומרים לתכנן הוא זמני – אם לא יהיה גם שיפוי וגם תכנון.

<יואל פלדשו: זה דבר דחוף שצריך לעשות אותו כדי שזה יתקדם.

<יואל פלדשו: בוא נעבור לגבי שדה דב.

<יואל פלדשו: בהנחה שהוא נסגר, למרות שאמרתם שיכול גם לא להיסגר, כמו שנאמר כאן רש"ת הכינה את עצמה למקרה שהרצליה ייסגר, הכינה מקום ל-15 מסוקים ולארבעים מטוסים.

<יואל פלדשו: היה והרצליה ייסגר, הכינו מקום בשדה דב.

יצחק וקנין: יש איזה הנחיות למינהל התכנון?

<יואל פלדשו: מינהל התכנון יודע את עבודתו ועושה את עבודתו בסדר גמור.

<יואל פלדשו: כרגע זה רק בידיים של רש"ת.

<אורי אביב: בהנחיית מינהל התכנון יצאנו לפרויקט בשיתוף עם מינהל התכנון, עם רת"ע ועם הצבא לאיתור שדה תעופה חליפי להרצליה ולפעילות ג'נרל אוויישן הכללית.

<יואל פלדשו: לא זה.

<יואל פלדשו: אתם צריכים לצאת בתכנון על הרצליה.

<יואל פלדשו: עזוב לרגע את החלופות.

<יואב אורן: על השלב הזה של התכנון?

<יואב אורן: ברגע שתיסגר סוגיית השיפוי ויוחלט שממשיכים, נגיע לשלב התכנון.

<יואב אורן: הרי לא נקדים את העגלה לפני הסוסים בקטע הזה.

<יואב אורן: יש כאן איזשהו סדר של תהליך.

יצחק וקנין: אתה אומר שקודם כל נסגור.

<יואב אורן: לא.

<יואב אורן: אני לא אומר שקודם כל נסגור.

יצחק וקנין: בסופו של יום אתה צריך לסגור את הרצליה, לפי מה שאני מבין ממך.

יצחק וקנין: הוא נסגר ואתה לא נותן שום פתרון חלופי.

<יואב אורן: יש כאן שתי נקודות ואני רוצה לעשות סדר.

<יואב אורן: יש סוגיה של תכנון הרצליה לטווח של השלוש שנים וזו הסוגיה שיואל נגע בה.

<יואב אורן: אנחנו ניכנס לתכנון ברגע שנקבל את ההנחיה.

יצחק וקנין: אני אומר לכם שאלה חכמי חלם.

יצחק וקנין: אני עוד פעם אומר את זה.

יצחק וקנין: איך אפשר לסגור מקום, לדבר על הסגירה, מדברים על הסגירה, אתה בעצמך אומר כאן שמתכננים לסגור ולא מדברים על חלופה.

<יואב אורן: מדברים על החלופה.

יצחק וקנין: מה החלופה?

יצחק וקנין: הרי עין שמר, כולנו יודעים שהצבא מתנגד לעין שמר.

<יואב אורן: אני מנסה להסביר.

<יואב אורן: גייסנו משרד מתכננים.

<יואב אורן: יש לנו צוות משותף עם כל מוסדות התכנון, לרבות צה"ל, שעובד על איתור מקום לשדה תעופה חליפי לפעילות של הרצליה ולפעילות של הג'נרל אוויישן הכללית של שדה דב.

יצחק וקנין: תוך כמה זמן תהיה תשובה לדבר הזה?

יצחק וקנין: יש לך מושג?

<יואב אורן: התשובה היא כן.

<יואב אורן: הצוות הזה לא כבול להוראות תמ"א 15.

<יואב אורן: זאת אומרת, פתחנו את עצמנו לחיפוש בכל המרחב האווירי הקיים והצוות עושה את עבודתו.

<יואב אורן: המנדט של הצוות הוא לסיים את עבודתו בתוך שמונה חודשים כאשר מתוכם חלפו חודשיים.

<יואב אורן: זאת אומרת, בטווח של חצי שנה, אנחנו מקווים להקדים את לוח הזמנים, נבוא ל-ות"ל ולוועדות התכנון ונציג את הפתרון המועדף עלינו להקמת שדה תעופה.

<יואב אורן: היה ויינתן אישור להמשיך לרוץ במקום הזה ולפתח שם שדה תעופה, אנחנו נתחיל לקדם את הפעילות של הקמת השדה שם.

יצחק וקנין: בהרצליה.

<יואב אורן: לא בהרצליה.

יצחק וקנין: היכן?

<יואב אורן: במקום שייבחר.

<יואב אורן: זה המנדט של הצוות.

<יואב אורן: שדה חליפי במקום הפעילות של הרצליה.

יצחק וקנין: אני לוחץ ולוחץ על אותה נקודה.

<יואב אורן: התכנון של הרצליה ככלל שיהיה, הוא רק לשלוש שנים.

יצחק וקנין: יש חברים שלא דיברו כאן אבל אנחנו צריכים לסגור את הישיבה כי יש לנו ועדת אתיקה ואיל ואני חברים בוועדה.

יצחק וקנין: לאה, אני מוכן בתאריך שקבעת לתקנות הטיס, קבענו תאריך בפגרה, אני מוכן אחר כך להמשיך דיון של עוד שעה וחצי-שעתיים שיהווה המשך לדיון הזה.

יצחק וקנין: אני אזמין גורמים מסוימים שאני רוצה שיהיו כאן, כולל משרד המשפטים.

יצחק וקנין: רש"ת, עד אז אני מקווה שיהיו לכם תשובות לגבי השיפוי.

יצחק וקנין: אני גם רוצה לשמוע את ארקיע ואת כל החברות שלא שמעתי היום ואני מצטער.

יצחק וקנין: יואל התחיל להתייחס ואתה יכול לסיים בכמה מלים.

<יואל פלדשו: אני אסיים רק בדברים הדחופים.

<יואל פלדשו: לגבי שדה דב.

<יואל פלדשו: היה ושדה דב ייסגר, זה בעוד שנה וחודש, אמרתי שיש מטוסים שאין להם פתרון.

<יואל פלדשו: המטוסים האלה שאין להם פתרון, לדעתי צריכים להיכנס חלקם לנתב"ג והם יכולים.

<יואל פלדשו: אלה התשובות שאנחנו מקבלים דרך משרד התחבורה כי הוא מדבר עם רש"ת כמובן.

<יואל פלדשו: למשל הליפורט שקיים בכל שדה תעופה בינלאומי, זה מתוכנן ב-2018 אולי בתקציב.

<יואל פלדשו: גם מטוסים לתעופה כללית.

<יואל פלדשו: אני לא מבין למה אפשר להגיע לציריך, ללוטון, לברלין, לקופנהגן עם טיסה כללית וכאן החליטו שאי אפשר.

<יואל פלדשו: אפשר בתנאים מסוימים ועל זה אנחנו חלוקים עם רש"ת אבל אני מקווה שנשכנע אותם.

<יואל פלדשו: כמו שאתה אמרת, אין לנו פתרונות.

<יואל פלדשו: אם השדה נסגר בעוד שנה, אין לנו פתרונות כי גם הרצליה כרגע עובד בחמישים אחוזים ואף אחד לא יודע אם יאשרו לנו להגדיל.

יצחק וקנין: ולא יודעים מה יהיה אתו.

<יואל פלדשו: לא יודעים מה יהיה.

<יואל פלדשו: אם כן, אלה הדברים הדחופים.

<יואב אורן: לטווח המידי, נערכנו בשדה תעופה חיפה והכנו שם 55 עמדות.

<יואל פלדשו: כן, אבל אתה לא יכול בלי מכון בדק ויונה יהב לא נותן את זה.

<יואב אורן: אנחנו גם מנסים לקדם את הנושא של מכון בדק.

יצחק וקנין: הייתי אומר לכם לעשות חשיבה יותר עמוקה לגבי חיפה.

יצחק וקנין: אני בכלל חושב שחיפה יכולה להיות פתרון לכמה דברים.

<יואב אורן: ההארכה של המסלול בחיפה, לא תאפשר למטוסים שברשות החברות שפועלות היום, העתידיים, הצי של ארקיע לא יוכל לפעול במסלול.

יצחק וקנין: לא בטוח.

יצחק וקנין: אני עושה שיעורי בית ואני לא בא לישיבה לא מוכן ולא אחרי שישבתי עם גורמים מקצועיים.

יצחק וקנין: בישיבה הבאה אני אבקש שיופיע כאן מישהו שנמצא כאן ואני ישבתי אתו ויש לי מצגת גם לגבי חיפה.

יצחק וקנין: אני אומר לך את זה באחריות.

יצחק וקנין: אני חושב שיש פתרונות ואפשר למצוא פתרונות הרבה יותר קלים.

יצחק וקנין: גם לגבי הרצליה אני חושב שאתם יכולים לפתח ולתת לו מקום אחר לגמרי מבחינת שדה תעופה כך שלא יהיה במצב בו הוא נמצא היום, כלאיים שלא לכאן ולא לשם.

יצחק וקנין: אנחנו לא מתקדמים לשום מקום.

יצחק וקנין: לכן אני חושב שאתם צריכים לתת את הדעת יותר.

יצחק וקנין: לצערי הרב אני עדיין לא בוטה בפנייה שלי אליכם אבל תתחילו לקחת את העניינים ברצינות.

יצחק וקנין: אני אומר את זה ל-רש"ת ואני אומר את זה גם למשרד התחבורה.

יצחק וקנין: אני סוגר את הדיון, אני חייב לסגור אותו, אבל אני אמשיך את הדיון בישיבה הבאה.

יצחק וקנין: אני מבקש, חברים, בואו ניקח את העניינים ביתר רצינות.

יצחק וקנין: אנחנו נמצאים בדד ליין כזה שאנחנו עלולים למצוא את כל מערכת התעופה, את חלקה הגדול, בשוקת שבורה ואני אומר את הדברים באחריות.

יצחק וקנין: תודה.